ไฟแนนเชียลไดเจสต์
ก.ล.ต.เปิดรับฟังความเห็น
31 พ.ค. 2556

ก.ล.ต.เปิดรับฟังความเห็น
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่า ก.ล.ต.มีแนวคิดที่จะปรับปรุงหลักเกณฑ์การให้ความเห็นชอบบุคลากรในธุรกิจตลาดทุนให้รัดกุม เหมาะสม และได้มาตรฐานยิ่งขึ้น เพื่อยกระดับความน่าเชื่อถือในการดำเนินงานของผู้ประกอบธุรกิจและตลาดทุนไทย โดยขยายขอบเขตของบุคลากรในธุรกิจตลาดทุนที่ต้องไม่มีลักษณะต้องห้าม ให้รวมถึงบุคลากรที่ปฏิบัติหน้าที่ซึ่งมีความเสี่ยงที่จะมีพฤติกรรมไม่เหมาะสม และกระทบต่อประโยชน์ของลูกค้าและกองทุน ได้แก่ บุคลากรที่ทำหน้าที่ควบคุมการปฏิบัติงาน หรือช่วยปฏิบัติงานของบุคลากรที่ทำหน้าที่ตัดสินใจลงทุนเพื่อกองทุนและอาจรู้ข้อมูลการลงทุนของกองทุน และบุคลากรที่ทำหน้าที่ส่งคำสั่งซื้อขายหลักทรัพย์ไปยังหน่วยงานภายนอก โดยบริษัทต้องยื่นขอความเห็นชอบบุคลากรดังกล่าวต่อ ก.ล.ต. ก่อนการแต่งตั้ง และแจ้งสิ้นสุดการปฏิบัติหน้าที่ภายในเวลาที่กำหนด
หุ้น US ฟรีโฟลต 62%
นายเกรียงไกร ศิระวณิชการ ผู้มีอำนาจรายงานสารสนเทศ บริษัทหลักทรัพย์ ยูไนเต็ด (US) รายงานตลาดหลักทรัพย์ ว่า บริษัทได้มีการปิดสมุดทะเบียนผู้ถือหุ้นเมื่อวันที่ 17 พ.ค. 2556 ซึ่งในแบบแสดงรายงานการกระจายหุ้น มีผู้ถือหุ้นสามัญรายย่อย จำนวน 289 ราย ถือหุ้นรวมกัน 106.164 ล้านหุ้น หรือ 62.89% ของทุนชำระแล้ว ซึ่งครบจำนวนรายและจำนวนหุ้นของบริษัท ตามข้อกำหนดตลาดหลักทรัพย์
ทั้งนี้ ตลาดหลักทรัพย์กำหนดให้บริษัทจดทะเบียนต้องมีผู้ถือหุ้นรายย่อยไม่น้อยกว่า 150 ราย และถือหุ้นรวมกันไม่น้อยกว่า 15% ของทุนชำระแล้ว
เตือนผู้ลงทุน 
ตลาดหลักทรัพย์แจ้งเตือนใบสำคัญแสดงสิทธิซื้อหุ้นสามัญ (วอร์แรนต์) บริษัท เมเจอร์ ดีเวลลอปเม้นท์ ครั้งที่ 1 (MJDW1) ซื้อขายในตลาดหลักทรัพย์วันที่ 3 มิ.ย. 2556 เป็นวันสุดท้าย และจะหยุดซื้อขาย (SP) ตั้งแต่วันที่ 428 มิ.ย. 2556 ปิดสมุดทะเบียนเพื่อการโอน MJDW1 วันที่ 7-28 มิ.ย. ใช้สิทธิวันสุดท้าย 28 มิ.ย. ระยะเวลาแจ้งความจำนงในการใช้สิทธิ วันที่ 13-27 มิ.ย. จากนั้นวันที่ 29 มิ.ย. พ้นสภาพเป็นหลักทรัพย์จดทะเบียนของใบสำคัญแสดงสิทธิ์ 
TIESW2 เริ่มซื้อขาย
ตลาดหลักทรัพย์สั่งรับวอร์แรนต์ของ บริษัท ไทยบริการอุตสาหกรรมและวิศวกรรม (TIESW2) เข้าซื้อขายในตลาด mai1 ตั้งแต่วันที่ 3 มิ.ย. 2556 จำนวน 223.14 ล้านหน่วย อัตราการใช้สิทธิ 1 ต่อ 1 ราคาใช้สิทธิ 1 บาท อายุวอร์แรนต์ 2 ปี 
DW 12 รุ่นใหม่ 31 พ.ค. 2556
เมย์แบงก์ กิมเอ็ง (MBKET) เปิดตัวใบสำคัญแสดงสิทธิอนุพันธ์ (Derivative Warrant: DW) ประเภทสิทธิในการซื้อ (Call Warrant) รุ่นใหม่ 12 ตัว ในวันที่ 31 พ.ค. 2556 ดังนี้ INTU42CB ADVA42CD DTAC42CD BGH42CC TCAP42CD SCB42CE LH42CC CPN42CD IVL42CE THAI42CD AOT42CD MINT42CD
นายมนตรี ศรไพศาล ประธานเจ้าหน้าที่บริหาร บมจ.หลักทรัพย์ เมย์แบงก์ กิมเอ็ง (ประเทศไทย) กล่าวว่าจุดเด่นของ DW 12 ตัวชุดใหม่นี้มี 3 ข้อ คือ “เลือกให้” “จุใจ” “ใหม่สด” 
บริษัทได้คัดสรรหุ้นอ้างอิงที่กำลังอยู่ใน ธีม ที่น่าสนใจต่อการลงทุนในช่วงนี้ โดย DW ชุดนี้มีอายุครอบคลุมการลงทุนในช่วงประมาณ 7 เดือนข้างหน้า บริษัทได้ออกเสนอขาย DW แต่ละตัวในขนาดที่ใหญ่ขึ้น โดยมีจำนวนหน่วย 50100 ล้านหน่วย คิดเป็นมูลค่า DW ตัวละประมาณ 50 ล้านบาท และจะวาง Bid/Offer ของ DW แต่ช่องมูลค่าประมาณ 1 ล้านบาทขึ้นไป 
นอกจากนั้น DW ชุดใหม่นี้ บริษัทได้ออกแบบราคาใช้สิทธิให้มีสภาพ IntheMoney ประมาณ 5%-15% ซึ่งเหมาะสมกับการซื้อขายมากยิ่งขึ้น และจะทำให้กำลังขยายผลตอบแทนสูง 3-4 เท่าเมื่อเทียบกับการลงทุนในหุ้นอ้างอิงโดยตรง
BTS ยัน 1 มิ.ย. ขึ้นค่าโดยสาร
บริษัท บีทีเอส กรุ๊ป โฮลดิ้งส์ (BTS) ยืนยันว่า ตั้งแต่วันที่ 1 มิ.ย. 2556 นี้ จะขึ้นค่าโดยสารที่เรียกเก็บของรถไฟฟ้า BTS ตามที่เคยเผยแพร่ข่าวผ่านเว็บไซต์ของตลาดหลักทรัพย์
BGH ตั้งบริษัทย่อย
บริษัท กรุงเทพดุสิตเวชการ (BGH) รายงานการจดทะเบียนตั้งบริษัทย่อยแห่งใหม่ 2 บริษัทที่ประเทศสิงคโปร์ ซึ่ง BGH ถือหุ้น 100% เพื่อรองรับแผนการขยายธุรกิจของกลุ่มบริษัทในต่างประเทศ ได้แก่บริษัท BDMS Inter Pte. Ltd. ทุนจดทะเบียน 4 หมื่นเหรียญสหรัฐ และบริษัท N Health Asia Pte.Ltd. ทุนจดทะเบียน 4 หมื่นเหรียญสหรัฐ
หุ้นกู้ PLE ขายยูโอบี เคย์เฮียน 
นายธาดา ชุมะศารทูล เลขานุการ บริษัท เพาเวอร์ไลน์ เอ็นจิเนียริ่ง (PLE) แจ้งวันที่ 23 พ.ค. 2556 ได้ออกและเสนอขายหุ้นกู้แปลงสภาพที่ออกใหม่ให้นักลงทุนต่างประเทศ คือ UOB Kay Hian Private ของสิงคโปร์ จำนวน 1 ใบหุ้นกู้ รวม 460 หน่วย มูลค่าหน่วยละ 5 หมื่นเหรียญสิงคโปร์ รวมมูลค่าทั้งสิ้นในการออกหุ้นกู้ครั้งนี้ 23 ล้านเหรียญสิงคโปร์ หรือ 575 ล้านบาท 
สำหรับหุ้นกู้ที่ขายครั้งนี้ มีอายุ 3 ปี อัตราดอกเบี้ย 2% ต่อปี กำหนดชำระทุกวันที่ 31 ธ.ค. ของทุกปี
TMC กำไรพุ่ง 3,000% 
นายเทะซุจิ ทาเคกุชิ ผู้จัดการบัญชีและการเงิน บริษัท ไทยมิตซูวา (TMC) แจ้งผลดำเนินงานประจำปี 2555 สิ้นสุดวันที่ 31 มี.ค. 2556 มีกำไรสุทธิ 523.83 ล้านบาท กำไรต่อหุ้น 13.13 บาท พุ่ง 507 ล้านบาท หรือ 3,010% เทียบช่วงเดียวกันปีก่อนหน้า ที่มีกำไร 16.84 ล้านบาท กำไรต่อหุ้น 0.42 บาท 
สาเหตุหลัก จากรับรู้รายได้จากการประกันภัยน้ำท่วม 277 ล้านบาท ซึ่งรับรู้รายได้ในไตรมาสแรก (เม.ย.-มิ.ย. 2555 ) ซึ่งเป็นรายการที่มีผลกระทบต่อกำไรสุทธิอย่างมีนัยสำคัญมาก 507 ล้านบาท หรือ 3,010%